Înîsîyatîfê Jinên Tîrêjên Rojê pare kerd ke qezaya Geverî ya Colemêrgî de vera polîs û bazirgananê tîryakî çalakîyî ameyê kerdene û netîce de polîsêk ameyo kiştene û 2ê ci zî birîndar bîyê.
Eşkerayîye wina ya: ''11ê kanûne de serê rayîrê Şemzînanî yê Geverî de vera wesayîtê polîsanê îşxalkeran çalakîyêke ameye kerdene. Çalakîye de tay polîsî birîndar bîyî. Na çalakîye seba vîrameyîşê embazê ma Tahîr Gurdalo ke 9ê kanûne de zîndanê Amedî de amebi qetilkerdene, ameye kerdene.
11ê kanûne de vera wesayîtê serqoricîyê xayînî S.Ç. çalakîyêke ameye kerdene û wesayît bi temamî ame îmhakerdene.
Şewa 12ê kanûne de taxa Kişla Kevine ya Geverî de kamera û dafika fotografan a ke mînareyê Camîya Merkezî ya Kevîne de ronîyabî ameyî îmhakerdene.
13ê kanûne de qezaya Esentepe ya Geverî de vera 3 bazirgananê tîryakî çalakîyêke ameye kerdene.
18ê kanûne de qezaya Arnavutkoyî ya Îstanbulî de vera noqtaya kontrolî ya polîsan çalakîyêke ameye kerdene. Çalakîye de polîsêk kişîya, di polîsî zî birîndar bîyî. Na çalakîye vera tecrîdê serê Rayber Apoyî ameye kerdene.''
